Բայց	գլխավորն	այս	չէ, կա	ավելի	լուրջ	բան: Բոլոր	նշաններից	երևում	է, որ	Շուշանիկը	դեպի	մյուս	Ալիմյանը	տածում	է խուլ	համակրություն: Ահա	վտանգավորը, ահա	ինչի	առաջը	պիտի	առնել: Ճշմարիտ	է, Սմբատն	ազնիվ	մարդ	է, Շուշանիկը խելոք	աղջիկ	է, բայց	ո՞վ	կարող	է	երաշխավորել	նրանց	զգաստության	մասին, եթե	հանկարծ	համակրությունը	փոխվի փոխադարձ	սիրո: Չէ՞	որ	այդ	հնարավոր	է. ինչ	անենք, որ	Սմբատը	հարուստ	է, Շուշանիկն	աղքատ, այս	տեսակ	դեպքեր քի՞չ	են	պատահել: Պետք	է	զգույշ	լինել, հետևել	նրանց...